Straatkind in die donker… deur Timmie | Bydraes | Woes - Kreatiewe platform vir Afrikaans
Datum gepubliseer: 08 Feb 2015
Dis donker, dis nag en op die straat se hoek staan ek en wag,
ek wag, maar ek weet nie waarvoor ek wag nie,
daar is tog niemand wat my tog sal kom haal.
Ek smag na ‘n pappa en mamma wat my weer kan vashou en kan lief hê,
ek het niemand vir wie ek die lief vir jou woorde kan sê.
Elke aand is daar net vrees in my,
‘n vrees dat daar nie meer ‘n môre gaan wees.
Die wind waai erg en my maer lyfie bewe,
ek val amper om, dit voel of die lewe kwaad is vir my.
Ek gaan nogsteeds elke aand op my knieë
en sê dankie vir die kossies wat liewe Jesus vir my gee.
Die lewe is nog moeiliker vir ‘n straatkind as vir ‘n mens met ‘n huis,
ek sit en verlang na my ouers.
Die winde se gesuis laat my dink aan my pappa waneer hy lag,
ai , Jesus weet hoe verlang ek na hom dag na dag.
Pappa se woorde was nooit leeg,
kommerwekkend dink ek aan hul ongeluk op die N een,
en begin weer elke oomblik daarvan te beleef.
As ek net nog eendag saam pappa of mamma kon hê,
sal ek weer die woorde vind om te kon sê.
Ek is lief vir julle moet tog nie nou gaan,
ek is niks sonder julle nie,
wat gaan word van my pad vorentoe se bestaan.
En soos die traan van my maer benerige wangetjies af rol,
weet ek, ek is nogsteeds geseënd deur die Here,
wat elke dag kossies vir my gee.
Dis donker, dis nag,
en ek begin so bietjie vir bietjie die traantjies van my wangetjies af te vee.
©Kopiereg-Timothy De Vos Botha-Alle Regte Voorbehou
Lees ander gedigte deur Timmie
Straatkind in die donker
Geluk Timmy met die plasing van jou gedig in die STRAATKINDBUNDEL. mense is geneig om straatkinders te veroordeel. In twee sinne het jy een van die redes uit gelig waarom kinders hulle self op straat kan bevind.
"kommerwekkend dink ek aan hul ongeluk op die N een,
en begin weer elke oomblik daarvan te beleef."
Daar is 60 gedigte wat ‘n straatkind se lewe getrou weergee, 60 skrywers wat die projek ondersteun. Baie dankie aan elkeen wat bygedra het. Die projek is ‘n inisiatief van die nie-winsgewende organisasie YOUNG WORLD EDUCARE wat die afgelope 15jaar betrokke is by straatkinders. 100 Digbundels word geborg deur VISIONART PUBLICATIONS, hulle is ook verantwoordelik vir die uitgee en verspreiding van die Straatkindbundel. Epos zuanne.marie@gmail.com vir meer inligting of whats app: 0745117942
4 jaar 1 maand 2 weke 6 dae 8 ure oud
Straatkind in die donker...
Hierdie merkwaardige gedig is gekeur vir die Straatkinddigbundel wat bekend gestel is vroeer die jaar op 12 April maar vrygestel word in 2016 op Internationale straatkinddag. Bekende en nuwe skrywers se Afrikaanse straatkindgedigte word in die bundel saamgevat om bewusmaking in Suid Afrika te skep. Baie dankie aan Woes wat die projek ondersteun en wel deeglike erkenning sal ontvang. zuanne.marie@gmail.com
4 jaar 2 maande 3 weke 2 dae 8 ure oud
Hartseer. mens gooi soms so maklik klippe sonder om die omstandighede te ken.
4 jaar 11 maande 3 weke 3 dae 11 ure oud
diepseer maar mooi gepen Timmie
4 jaar 11 maande 3 weke 3 dae 15 ure oud
Timmie, mens kan sien jy het 'n sagte hart. En daar is niks mooier as 'n sagte hart nie :-)
Hartseer Die dood Behoefte